### Resume

Med henblik på at kunne igangsætte anlægsprojekter primo 2023 forelægges samlet sag vedrørende anlægsbevillinger til veldefinerede projekter og puljer. Der søges om anlægsbevillinger for 2023 til veldefinerede projekter og puljer, som indgår i det vedtagne budget for 2023-2026.

### Sagsfremstilling

I det vedtagne anlægsbudget er der for 2023 blandt andet afsat rådighedsbeløb til decentrale puljer og veldefinerede anlægsprojekter. Ved veldefinerede projekter forestås i denne sammenhæng projekter, hvor der ikke kan tilføjes yderligere information end den, der fremgår af bemærkninger til anlægsbudgettet.

Anlægsbevillinger vedrørende øvrige projekter og puljer i anlægsbudgettet skal søges igennem særskilte sager til Byrådet.

Med baggrund i tilbagemelding fra fagforvaltningerne søges i nærværende sag om anlægsbevilling for 2023 til veldefinerede anlægsprojekter og anlægspuljer. De pågældende anlægsprojekter og puljer er specificeret i bevillingsskemaet under afsnittet Økonomi.

Ud over en række vedligeholdelsespuljer søges der blandt andet om anlægsbevilling til klimaskærm, natur- og miljømyndighed, boligkondemnering og nedrivning samt digital infrastruktur i folkeskolen.

Uddybende beskrivelse af puljer og projekter fremgår af bilag 1.

Der søges desuden om anlægsbevillinger til de afsatte rammebeløb for salg af jord til bolig og erhverv i 2023, herunder at administrationen, ligesom tidligere år, bemyndiges til efterfølgende af flytte rådighedsbeløb fra de afsatte puljer til konti opdelt efter område inden for salg til boligområder og salg til erhvervsområder.

### Økonomi

Der søges om anlægsbevilling til rådighedsbeløb for 2023 for projekter og puljer, som fremgår af nedenstående skema.

De bevillingsmæssige konsekvenser er opgjort pr. udvalg på projektniveau.

![](data:image/png;base64...)

Opsummering af de bevillingsmæssige konsekvenser:

Sagen medfører, at der i 2023 gives anlægsbevillinger til udgifter for 151,985 mio. kr. samt indtægter for -34,208 mio. kr.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 5. december 2022, pkt. 243:

at de bevillingsmæssige konsekvenser godkendes jf. bevillingsskema under Økonomi

Beslutning fra Økonomiudvalget, 5. december 2022, pkt. 243:

Anbefales.

### Beslutning

Godkendt.

Fraværende: Mathias Bech. I stedet mødte Karl Jensen